62007TJ0111_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Αίτημα περί ακυρώσεως, αφενός, της αποφάσεως της Επιτροπής της 2ας Αυγούστου 2006 με την οποία αρνήθηκε στην προσφεύγουσα την πρόσβαση στα έγγραφα που αφορούν τη διαδικασία κοινοποιήσεως και προηγούμενης γνωστοποιήσεως της εξαγοράς της Unipetrol από την Polski Koncern Naftowy Orlen SA (COMP/M.3543) και, αφετέρου, της αποφάσεως D(2007) 1360 της Επιτροπής, της 13ης Φεβρουαρίου 2007, που επικυρώνει την άρνηση αυτή.
Διατακτικό
Διατακτικό
Το Γενικό Δικαστήριο αποφασίζει:
1) Το αίτημα περί ακυρώσεως της από 2 Αυγούστου 2006 απαντήσεως της Ευρωπαϊκής Επιτροπής, καθώς και το αίτημα να διαταχθεί η Ευρωπαϊκή Επιτροπή από το Γενικό Δικαστήριο να κοινοποιήσει τα ζητηθέντα έγγραφα είναι απαράδεκτα.
2) Ακυρώνει την απόφαση D(2007) 1360 της Επιτροπής, της 13ης Φεβρουαρίου 2007, περί αρνήσεως της προσβάσεως στα έγγραφα της υποθέσεως COMP/M.3543, σχετικά με την πράξη συγκεντρώσεως μεταξύ της Polski Koncern Naftowy Orlen SA και της Unipetrol, τα οποία αντηλλάγησαν μεταξύ της Επιτροπής και των κοινοποιούντων μερών και μεταξύ της Επιτροπής και των τρίτων, καθώς και περί της προσβάσεως στα εσωτερικά έγγραφα και στις νομικές γνωμοδοτήσεις που καταρτίσθηκαν στην υπόθεση αυτή.
3) Καταδικάζει την Επιτροπή στα δικαστικά έξοδα.
4) Το Βασίλειο της Σουηδίας, η Δημοκρατία της Φινλανδίας, το Βασίλειο της Δανίας και η Polski Koncern Naftowy Orlen φέρουν τα δικαστικά τους έξοδα.